13. Forslag til lokalplan nr. 415 Boligområde ved [adresse] i Hinnerup (Åben)
Tidl. politisk behandling PU, 07.09.21, pkt. 4
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 415 – Boligområde ved 
[adresse] i Hinnerup”. Planforslaget fremlægges efterfølgende i offentlig høring.
Lokalplanområdet udgør ca. 1 ha. Lokalplanområdet er privatejet og afgrænses mod vest af [adresse] og 
mod nord af [adresse]. Mod øst grænser lokalplanområdet op til det tæt-lave boligområde på Højager. 
Mod syd løber det overordnede stisystem, der forbinder store dele af boligområderne i Hinnerup. Syd for 
stien findes området med lægehuse og andre sundhedstilbud.
Formålet med lokalplanen er at sikre, at der kan opføres 52 boliger fordelt på 20 tæt-lave boliger i en og to 
etager samt 32 etageboliger i to etager. Desuden skal lokalplanen sikre, at der opføres fælleshuse, 
anlægges fælles parkeringspladser og etableres grønne fælles opholdsarealer og fællesanlæg i tilknytning 
til boligbebyggelsen.
VURDERING
Lokalplanen er i overensstemmelse med den gældende kommuneplanramme 2.BO.21. Rammen muliggør 
åben-lav boligbebyggelse, tæt-lav boligbebyggelse og etageboligbebyggelse, fælleskabsbaserede boliger 
med tilknyttet fælles bygninger og opholdsarealer.  
I kommuneplan 2021-32 er kravet til mindstegrundstørrelsen for tæt-lav boliger 250 m². Kommuneplanen 
muliggør, at der kan gives tilladelse til mindre grunde, hvis der udlægges areal til en større andel af fælles 
udendørs opholdsarealer, fælles parkeringspladser eller større friarealer end kommuneplanens generelle 
rammer foreskriver, eller hvor særlige hensyn til områdets vilkår tilsiger det. 
Lokalplanområdet er disponeret med fokus på fællesskab, hvor de fælles rekreative opholdsarealer, 
fælleshusene og fællesfaciliteterne er vigtige elementer. De fælles opholdsarealer, der udgør godt 40 % af 
det samlede område, udlægges centralt flere steder i bebyggelsen og afskærmes af de omkringliggende 
boliger, der også giver læ for vinden. Der vil være mulighed for at finde både sol og skygge på de fælles 
opholdsarealer. 
I disponeringen af lokalplanområdet er der udlagt fælles p-pladser, fælles opholdsarealer og friarealer. 
Friarealerne er indrettet med plads til vandhåndtering og biodiversitet. Samtidig er der sikret plads til at der 
kan placeres støjafskærmning mod [adresse] og Engelbjerggård med henblik på at mindske trafikstøjen 
fra de to veje op til boligområdet. 
Der skal anlægges et regnvandsbassin i områdets sydøstlige del. Regnvandsbassinet tilfører sammen med 
afledning af regnvand i åbne render og grøfter området en rekreativ værdi. Vandhåndteringen vurderes at 
være i overensstemmelse med retningslinjerne i Kommuneplan 2021-32 vedrørende bæredygtig 
vandhåndtering herunder indarbejdelse af LAR-løsninger i byudviklingen.
Sagsnr. EMN-2021-01122
DokID: 2560880
Nikolai Olsen
Byråd
29-03-2022 19:00
Lokalplanen muliggør en mindstegrundstørrelse for tæt-lave boliger på 85 m². Dette skal ses i lyset af, at 
der herudover tillægges en andel af de fælles opholdsarealer, en andel af fælles parkeringspladser og en 
andel af fælleshusene. Mange af kvaliteterne i de udendørs opholdsarealer findes på de fælles opholds- 
og friarealer frem for på den enkelte grund. Samtidig gælder der særligt for dette lokalplanområde, at det 
er indrettet med fokus på fællesskab og beboernes brug af de mange fælles faciliteter frem for private 
havearealer.
ØKONOMI
Vedtagelse af lokalplanen medfører isoleret set ikke direkte afledte udgifter for Favrskov Kommune. 
Lokalplanområdet ligger i landzone og vil blive overført til byzone ved endelig vedtagelse af lokalplanen. 
Den private bygherre skal afholde udgifter til byggemodning af området.
Det forudsættes, at ansøger tiltræder en erklæring om fraskrivelse af kommunal overtagelsespligt samt en 
aftale om forbud mod brug af pesticider inden lokalplanens endelige vedtagelse.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1. At forslag til ”Forslag til lokalplan nr. 415 – Boligområde ved [adresse] i Hinnerup” godkendes og 
fremlægges i offentlig høring i otte uger
BESLUTNING
Plan- og Landdistriktsudvalget, 14. marts 2022: 
Fraværende: Ingen
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Forslag til Lokalplan nr. 415 Boligområde ved [adresse] i Hinnerup (2567060)
